Desks Darji, Groom, 35 Years, Bhavnagar, N161011 - Matchfinder Matrimony
Desks Darji, Groom, 35 Years, Bhavnagar, N161011
N161011 , Name Protected
Medium education patner
18000 Indian Rupee Veilige vakansie - Jou Gesin | Solidariteit WêreldJou Gesin | Solidariteit Wêreld
Tuis › Artikels › Veilige vakansie
Na nog ʼn kwartaal van harde werk kan sommige gesinne uitsien na ʼn stukkie wintervakansie. ʼn Tyd om te rus, te vergeet van werk- en skoolstres, en kragte bymekaar te maak vir die tweede helfte van die jaar. Vakansie is ʼn tyd om jou te geniet en te vergeet van alle stres. Dit is dus belangrik om veilig vakansie te hou en sodoende insidente wat onnodige druk kan veroorsaak, te probeer voorkom.
Beplan vooruit. Neem slegs die nodige kredietkaarte saam, en moenie met te veel kontant rondloop nie. Beplan jou roete, selfs al het jy GPS. Kies die veiligste roete en nie die vinnigste een nie.
Sorg dat jy kontant byderhand het vir tolhekke. Die bedrae kan wissel, so maak dus seker van die regte bedrae voordat jy vertrek.
Stop slegs by rusplekke, by winkels, of in dorpe langs die pad. Dit is nie veilig om in die middel van nêrens te stop en piekniek te hou nie.
Indien jy die enigste bestuurder is, kan dit veiliger wees om êrens te oornag as julle ʼn lang afstand moet aflê.
Moenie met ontwerpersakke rondloop nie. Dit dien net as lokaas vir diewe.
Indien jy ʼn rugsak gebruik, moet jy seker maak dat jou beursie en selfoon goed buite bereik in die sak geplaas is. Jy kan dit selfs verkieslik aan jou persoon dra in plaas daarvan om dit in die rugsak te sit.
Moenie waardevolle items uitstal nie. Jou horlosie, duur kamera, selfoon en goue juwele moet liewers buite sig gehou word.
Moenie in donker stegies gaan rondloop nie. Bly verkieslik tussen mense indien julle in die aand wil uitgaan, en sorg dat die plekke helder verlig is. Dit is ook nie ʼn goeie idee om in die nag alleen op die strand te gaan stap nie.
Sluit altyd jou kar, selfs al hou jy op ʼn veilige klein dorpie vakansie.
Neem ʼn noodhulpkissie met genoeg voorraad saam. Sorg ook dat julle weet waar die naaste hospitaal en dokter sal wees, en hou die nommers byderhand.
Maak seker dat jou motorversekering in orde is.
Moenie waardevolle items in jou woonwa of tent los nie. Sluit dit verkieslik in jou kar se kattebak toe.
Maak seker dat jy jou vakansiehuis of kamer veilig kan sluit wanneer jy binne of buite is.
Indien jy in ʼn hotel bly, is dit die beste om jou waardevolle artikels in die kluis te laat toesluit.
Deur klein maatreëls te implementeer en goed vooruit te beplan, kan jy baie stres uitskakel en ʼn sorgvrye en welverdiende vakansie gaan geniet.
Graaff-Reinet Advertiser: https://www.graaffreinetadvertiser.com/News/Article/General/practical-guide-to-a-safe-vacation-20171219